Vegansk mat kan være risikabelt for barn. Foto: Berit Roald / NTB scanpix

Lege advarer: Barn kan bli alvorlig syke når mor er veganer

Stadig flere norske sykehus får inn spedbarn med B12-mangel fordi barnets mor er veganer, skriver iTromsø.

andre.lorentsen@ntb.no

13. desember 2018

Artikkelen er over ett år gammel

Claus Klingenberg, seksjonsoverlege på nyfødtintensiven ved UNN, forteller at dette er en kjent problemstilling.

– Det har vært innleggelser ved flere norske sykehus. Dette er en klinisk problemstilling som vi ser stadig mer av i landet, sier Klingenberg til iTromsø.

Han understreker at mødre med vegansk kosthold må ta tilskudd av B12 under svangerskapet.

les også Når din tro går ut over barns helse

– Hvis ikke kan spedbarn få i seg for lite av vitaminet gjennom morsmelken, sier han.

Symptomene på B12-mangel kan ifølge Klingenberg være alvorlige, med alt fra forsinket utvikling i både kropp og hjerne, dårlig bevegelse, spisevansker, forstoppelse og andre diffuse symptomer.

les også Slik lager du vegetarjul

– De fleste multivitamintilskudd inneholder ikke B12, så man må passe på at barna senere får et kosthold som er balansert og som inneholder vitamin B12. Det finner du blant annet i kjøtt, egg, fisk og meieriprodukter. Uansett vil jeg råde den som har en vegansk diett om å diskutere kostholdet sitt grundig med fastlege eller ernæringsfysiolog, sier han.

Veganer unngår all mat med av animalsk opprinnelse, inkludert egg og meieriprodukter.

Publisert: 13.12.18 kl. 23:04

Les også

Mer om Helse Svangerskap Kostholdsråd